থানা উদ্বোধনের জন্য এই দিনটিকেই বেছে নিয়েছিলেন তাঁরা। ১০০ ফুট উঁচুতে জাতীয় পতাকা উত্তোলনের মধ্যে দিয়েই থানার নতুন ভবন উদ্বোধন করলেন তাঁরা। গোটা ঘটনার নেতৃত্ব দিলেন সাংসদ অভিষেক বন্দোপাধ্যায়।
স্বাধীনতা দিবসের সকালে আকরা ফটক মোড়ের, মেটিয়াবুরুজ বিধানসভার অন্তর্গত রবীন্দ্রনগর থানা নতুন ভবনের উদ্বোধনে আমন্ত্রিত ছিলেন তৃণমূলের সেকেণ্ড পার্সন অভিষেক। উত্তোলন করলেন একটি বৃহৎ জাতীয় পতাকা। ৩০ ফুট লম্বা, ২০ ফুট চওড়া পতাকাটি ১০০ ফুট উচ্চতায় স্থাপিত। শুধু পতাকা উত্তোলন নয়, অভিষেক থানার বৃক্ষরোপণ অভিযানেও সামিল হন।
দেখুন ভিডিও
 

 
এদিন রবীন্দ্র নগর থানার এই  অনুষ্ঠানে বিজেপিকে এক হাত নেন অভিষেক। শুরু থেকেই তাঁর মেজাজ ছিল রণং দেহি। সভাস্থল থেকেই রীতিমতো হুশিয়ারি দিয়ে বলেন, ‘অমিত শাহ’র হিম্মত থাকলে মেটিয়াবুরুজে এসে দেখাক।’ অনুষ্ঠানের শেষ পর্বে প্রসঙ্গান্তরে গিয়ে তিনি মেটিয়াবুরুজের সমস্ত যুবককে দেশের কাজে সামিল হতে বলেন।